**RANGOS SUTARTIES SPECIALIOJI DALIS**

|  |  |
| --- | --- |
| Vilnius | 2018 m. gegužės \_\_\_ d. |

Sutarties šalys:

**užsakovas**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Jočionių g. 13, 02300 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** | Technikos direktorius Jevgenijus Sakovičius, veikiantis pagal 2018-03-15 d. generalinio direktoriaus įsakymą Nr. V1-74 |
| **Telefonas** | (8 5) 266 7359 |
| **El. pašto adresas** | [info@chc.lt](mailto:info@chc.lt) |

**RANGOVAS**

|  |  |
| --- | --- |
| **Pavadinimas** | UAB „Enerstena“ |
| **Buveinės adresas** | Ateities pl. 30 A, Kaunas |
| **Juridinio asmens kodas** | 151465326 |
| **PVM mokėtojo kodas** | LT514653219 |
| **Banko sąskaita** | LT787300010041649870 |
| **Atstovas ir atstovavimo pagrindas** | Direktorius Laimonas Kučinskas, veikiantis pagal bendrovės įstatus |
| **Telefonas** | 837 373231 |
| **El. pašto adresas** | info@enerstena.lt |

1. **SUTARTIES OBJEKTAS (Sutarties BD 4 skyrius)**
   1. Rangovas įsipareigoja savo rizika ir savo medžiagomis pagal Techninių sąlygų reikalavimus, Sutartyje nurodytomis sąlygomis ir terminais atlikti **kondensacinio dūmų ekonomaizerio įrengimo vandens šildymo katilams VK-3, VK-4 ir dūmtraukio NR.3 futeruotės pritaikymo atvėsintiems dūmams E-2** darbus (toliau – Darbai) ir perduoti šių Darbų rezultatą Užsakovui, o Užsakovas įsipareigoja priimti atliktus Darbus ir sumokėti už juos Sutartyje nurodytomis sąlygomis ir tvarka*.*
2. **DARBŲ APIMTIS IR KAINA (Sutarties BD 5 skyrius)**
   1. Pagal šią Sutartį atliekamų Darbų apimtys nurodytos Techninėse sąlygose.
   2. Sutarties galiojimo laikotarpiu Užsakovas turi teisę koreguoti darbų apimtis, neviršijant Sutartyje nurodytos bendros Darbų kainos.
   3. Už Darbus, kuriuos Rangovas be Užsakovo rašytinio sutikimo atlieka nukrypdamas nuo projekto, Užsakovas Rangovui neapmoka.
   4. Pradinė Sutarties kaina sudaro 3.181.090,00 EUR (tris milijonai vienas šimtas aštuoniasdešimt vienas tūkstantis devyniasdešimteurų), įskaitant PVM. Sutarties kainą sudaro:
      1. Darbų kaina 2.629,000,00 EUR (du milijonai šeši šimtai dvidešimt devyni eurai), neįskaitant PVM;
      2. Pridėtinės vertės mokestis (PVM) 21 % - 552.090,00 EUR (penki šimtai penkiasdešimt du tūkstančiai devyniasdešimt eurų) EUR.
   5. Darbų kainos perskaičiavimas dėl kainų lygio kitimo (toliau tekste – Kainų perskaičiavimas) neatliekamas.
   6. Vadovaujantis Viešųjų pirkimų tarnybos direktoriaus patvirtinta kainodaros taisyklių nustatymo metodika, taikomas kainos apskaičiavimo būdas – fiksuota kaina su peržiūra.
3. **DARBŲ KOKYBĖ IR PROJEKTAVIMAS (Sutarties BD 6 ir 8 skyriai)**
   1. Rangovo atliekamų Darbų kokybė turi atitikti galiojančių normatyvinių statybos techninių ir normatyvinių statinio saugos ir paskirties bei aplinkosaugos dokumentų ir standartų reikalavimus, nustatytus teisės aktais šioje Sutartyje numatytiems Darbams atlikti, pridedamų Techninių sąlygų reikalavimus ar kitus dokumentus, kurie numato kokybės reikalavimus Darbams, bei įprastai tokios rūšies Darbams keliamus reikalavimus.
   2. Projektavimo darbų metu parengtas statinio techninis darbo projektas (toliau tekste – Projektas) privalo atitikti ir Techninių sąlygų nurodytus ir galiojančių teisės aktų reikalavimus.
   3. Projekto apimtyje be privalomųjų projekto dalių turi būti parengiamos dalys, nurodytos Techninėse sąlygose. Jei projektavimo metu paruošti Projekto sprendiniai turės įtakos esamiems inžineriniams tinklams ar statiniams, techniniuose projektuose turi būti numatyti šių inžinerinių tinklų ar statinių perkėlimo ar ardymo (nenaudojami tinklai ar statiniai) sprendiniai.
   4. Statinio techninio ir darbo projektų parengimui reikiamą dokumentaciją ir medžiagą (pvz.: prisijungimo sąlygas ir specialiuosius reikalavimus projektavimui, statybą leidžiantį dokumentą ar kitą papildomą ir reikiamą pagal Darbų poreikį dokumentaciją) iš reikiamų institucijų turės gauti Rangovas. Esant poreikiui, Užsakovas suteiks Rangovui reikalingus įgaliojimus minėtiems dokumentams gauti.
   5. Parengtus statinio techninius projektus su valstybės institucijomis ir įstaigomis derina ir projektų statybą leidžiančius dokumentus ar pritarimus turi gauti Rangovas.
   6. Techninio darbo projekto ekspertizę atlieka Rangovas.
   7. Rangovas prisiima įsipareigojimą atlikti techninio projekto vykdymo priežiūrą.
   8. Rangovo specialistai turi atitikti Pirkimo dokumentuose nustatytą kvalifikaciją.
   9. Rangovas, vykdydamas šią Sutartį, turi užtikrinti Techninių sąlygų Priede Nr.1 nurodytų ir galiojančių teisės aktų reikalavimų, naudojamų medžiagų – gamyklų reikalavimų bei kitų teisės aktų, reglamentuojančių vykdomų Darbų atlikimą, reikalavimų laikymąsi. Darbai atlikti nesilaikant šių reikalavimų, nepriimami. Defektai (trūkumai), atsiradę dėl Rangovo kaltės, turės būti pašalinti per Užsakovo nustatytą ir su Rangovu suderintą terminą.
   10. Užsakovo per garantinį terminą nustatytiems trūkumams šalinti nustatomas 20 (dvidešimt) darbo dienų terminas.
   11. Už nustatytų Darbų trūkumų nepašalinimą per Sutarties SD 3.10 punkte nustatytą terminą Užsakovui pareikalavus Rangovas moka 0,1 procento nuo vėluojamų pašalinti nustatytų trūkumų kainos dydžio baudą, tačiau bet kokiu atveju ne mažiau kaip 100 (šimtas) eurų (be pridėtinės vertės mokesčio) už kiekvieną uždelstą dieną.
   12. Esant Užsakovo abejonėms dėl Darbų kokybės perdavimo – priėmimo metu, Užsakovas gali skirti nepriklausomą darbų kokybės ekspertizę. Jei ekspertizės metu nustatoma, kad Darbai atlikti nekokybiškai - ekspertizės išlaidas apmoka Rangovas, jei Darbai atlikti kokybiškai – Užsakovas. Šalys susitaria, kad tokios ekspertizės išvados joms bus privalomos.
4. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 9 dalis)**
   1. Rangovas Sutarčiai vykdyti turi teisę pasitelkti tik šiuos Subrangovus, kurie numatyti Rangovo Pasiūlyme: UAB „Enerstena VS“, UAB „Elektros darbai“, UAB „Elektros zona“, UAB „Švykai“, UAB „Aukstata“.
   2. Subrangovų keitimas vietomis tarp Sutartyje numatytų Subrangovų galimas tik gavus Užsakovo sutikimą.
   3. Sutarties galiojimo metu papildomų Subrangovų pasitelkimas arba Sutartyje numatytų Subrangovų atsisakymas galimas, tik gavus Užsakovo sutikimą ir esant vienai iš šių priežasčių:
      1. Sutartyje numatytas Subrangovas yra likviduojamas, bankrutavęs arba jam yra iškelta bankroto byla;
      2. Subrangovas Rangovui atsisako atlikti jam Sutartyje numatytą darbų dalį;
      3. siekiant tinkamai ir laiku įvykdyti Sutartį dėl pagrįstų aplinkybių būtina padidinti darbų atlikimo spartą.
5. **DARBŲ ATLIKIMO TERMINAI, VIETA IR PRIĖMIMO TVARKA (Sutarties BD 10 skyrius)**
   1. Rangovas Darbus pradeda vykdyti iš karto po Sutarties pasirašymo ir įsipareigoja užbaigti juos ne vėliau kaip per 7 mėnesius nuo Sutarties pasirašymo dienos.
   2. Darbai atliekami Elektrinės g. 2, Vilniuje.
   3. Rangovas turi užtikrinti nuoseklią Sutarties vykdymo eigą.
   4. Darbai turi būti atliekami pagal darbų vykdymo ir aktavimų grafiką. Rangovas detalų darbų vykdymo ir aktavimų grafiką privalo suderinti su Užsakovu. Suderintą darbų vykdymo ir aktavimų grafiką Rangovas privalės pateikti Užsakovui ne vėliau kaip per10 (dešimt) kalendorinių dienų (įskaitant Užsakovo pastabų pateikimą ir įvertinimą) nuo pirkimo sutarties sudarymo. Pateiktą darbų vykdymo ir aktavimų grafiką Užsakovas privalo pasirašyti arba pateikti argumentuotas pastabas dėl suderinimui pateikto grafiko ne vėliau kaip per 10 (dešimt) kalendorinių dienų nuo jo gavimo dienos. Užsakovo pateiktas pastabas Rangovas turi įvertinti ne vėliau kaip per 2 (dvi) kalendorines dienas ir pasirašytą grafiką pateikti Užsakovui. Užsakovo ir Rangovo pasirašytame darbų vykdymo ir aktavimų grafike atskirų darbų atlikimo terminai gali būti keičiami, nekeičiant galutinio darbų atlikimo termino, tik raštišku Užsakovo ir Rangovo susitarimu.
   5. Šalys susitaria, kad Darbų (atitinkamos jų dalies) Grafike nustatyti terminai gali būti pratęsti, jeigu dėl Užsakovo kaltės Rangovas negali vykdyti Darbų. Šiuo atveju Darbų įvykdymo terminai pratęsiami laikotarpiu, kurį dėl Užsakovo kaltės nebuvo galima vykdyti Darbų su sąlyga, kad toks laikotarpis nepertraukiamai tęsėsi ilgiau nei 6 (šešias) darbo dienas;
   6. Visais be išimties atvejais, kai atsiranda būtinybė pratęsti Darbų atlikimo terminus, turi būti raštu įformintas papildomas Šalių susitarimas.
   7. Darbai atliekami etapais, nurodytais tarp Sutarties šalių suderintame darbų vykdymo ir aktavimų grafike, kuris yra neatskiriama šios Sutarties dalis – Priedas Nr.3.
   8. Užsakovas pasilieka teisę bet kuriuo metu, iš anksto suderinęs su Rangovu, keisti Darbų pradžios - pabaigos terminus ir (ar) suderintą grafiką, keičiantis Užsakovo darbo režimams.
   9. Darbai priimami:
      1. etapais, nurodytais darbų vykdymo ir aktavimų grafike, priimant Darbus etapais, pasirašoma etapo Atliktų darbų priėmimo – perdavimo aktas;
      2. pagal pasirašytą etapo Atliktų darbų priėmimo – perdavimo aktą Sutarties SD 6.3 punkte nurodytais terminais bus išrašoma PVM sąskaita faktūra ar kito tipo priklausanti išrašyti sąskaita už etapą;
      3. pilnai atlikus sutartyje numatytus visų etapų darbus, bus pasirašomas galutinis Atliktų darbų priėmimo – perdavimo aktas ir Sutarties SD 6.3 punkte nurodytais terminais bus išrašoma galutinė (už likusius neapmokėtus faktiškai atliktus darbus) PVM sąskaita faktūra ar kito tipo priklausanti išrašyti sąskaita.
   10. Už vėlavimą atlikti Darbus per Sutarties darbų vykdymo ir aktavimų grafike nustatytus atskiriems etapams ir SD 5.1. punkte nustatytam galutiniam darbų užbaigimo terminui Rangovas moka 0,1 proc. nuo vėluojamų atlikti Darbų vertės dydžio baudą, tačiau bet kokiu atveju ne mažiau kaip 100 (šimtas) eurų (be pridėtinės vertės mokesčio) už kiekvieną uždelstą dieną.
   11. Nesant Rangovo kaltės, Užsakovas turi teisę dėl objektyvių (technologinio proceso) priežasčių sustabdyti Darbus pagal Sutartį , apie tai įspėjęs Rangovą raštu prieš 5 (penkias) darbo dienas ir kiekvienu atskiru atveju neilgesniam nei 15 (penkiolikos) darbo dienų nepertraukiamam laikotarpiui. Rangovas privalo įvykdyti tokį Užsakovo nurodymą ir užtikrinti, kad Darbų rezultatas, Medžiagos, Įranga bei Priemonės visą tokio sustabdymo laiką būtų tinkamai apsaugoti nuo sugadinimo ar praradimo bei nekeltų grėsmės asmenims bei turtui darbų vykdymo vietoje . Darbų sustabdymas nereiškia Sutarties nutraukimo. Sustabdymo laikotarpiui Darbų Grafike nurodyti terminai yra pratęsiami pagal Sutarties 5.5. punkto nuostatas.
6. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 12 skyrius)**

* 1. Užsakovas sumoka Rangovui už faktiškai ir kokybiškai atliktus etapo darbus per 30 kalendorinių dienų nuo PVM sąskaitos faktūros ar kito tipo priklausančio išrašyti ir naudojantis elektronine paslauga „E. sąskaita“ *(elektroninės paslaugos „E. sąskaita“ svetainė pasiekiama adresu*[www.esaskaita.eu)](http://www.esaskaita.eu))) Užsakovui pateikti dokumento už darbų etapą, atitinkančio PVM sąskaitos faktūros turinį ir tikslą (toliau – Sąskaita) gavimo dienos.
  2. Galutinio darbų etapo (*už likusius neapmokėtus faktiškai atliktus darbus)* mokėjimo suma mokama Rangovui per 30 kalendorinių dienų po pasirašyto galutinio Atliktų darbų priėmimo – perdavimo akto ir galutinės (už likusius neapmokėtus faktiškai atliktus darbus) PVM sąskaitos faktūros ar kito tipo priklausančios išrašyti sąskaitos pateikimo.
  3. Užsakovui per Sutarties BD 10.3 punkte nurodytą terminą pasirašius etapo ar galutinį Atliktų darbų priėmimo – perdavimo aktą, Rangovas naudodamasis elektronine paslauga „E. sąskaita“ per 5 (penkias) darbo dienas pateikia Užsakovui Sąskaitą.
  4. Visi atsiskaitymai pagal šią Sutartį atliekami eurais.
  5. Užsakovas Rangovui nekompensuoja PVM sąskaitos teikimo mokesčio naudojantis elektronine paslauga „E. sąskaita“.
  6. Kai suteiktos paslaugos ir/ ar atlikti darbai laikomi statybos darbais pagal Statybos įstatymo 2 straipsnio 15 dalies nuostatas ir joms/ jiems taikomas PVM atvirkštinis apmokestinimas. Rangovas, teikdamas Sąskaitą už tokias paslaugas/ atliktus darbus, Sąskaitoje įrašo “atvirkštinis apmokestinimas (PVMĮ 96 str.)“.

1. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja nuo jos sudarymo (pasirašymo) dienos ir galioja iki visiško ir pilno Sutartinių įsipareigojimų įvykdymo, bet ne ilgiau kaip 8 mėnesiai nuo Sutarties pasirašymo dienos.

1. **BANDYMAI, TESTAVIMAI**
   1. Rangovas įsipareigoja savo Medžiagomis, Įranga, Priemonėmis, lėšomis, išskyrus šiame punkte nurodytą išimtį dėl energetinių resursų, ir rizika iki Darbų užbaigimo dienos, dalyvaujant Užsakovui, statybos techniniam prižiūrėtojui, esant reikalui – kompetentingos valdžios institucijos atstovui, išbandyti, patikrinti, suderinti, paleisti įrenginius, sistemas ir kitus darbų rezultatus, siekiant patikrinti jų tinkamą atlikimą bei kokybę, ir įforminti tai patvirtinančius protokolus ar kitus teisės aktuose numatytus dokumentus. Tuo atveju, jeigu įrenginių, sistemų išbandymui, patikrinimui, suderinimui, paleidimui reikalingi energetiniai resursai (garas, elektros energija ir kt.), Darbų grafike numatytam išbandymui, patikrinimui, suderinimui, paleidimui šie resursai pateikiami/patiekiami Užsakovo. Tais atvejais, kai įrenginių, sistemų išbandymui, patikrinimui, suderinimui, paleidimui yra reikalingi Užsakovo šiame punkte nurodyti pateikiami/patiekiami energetiniai resursai, Rangovas apie planuojamus išbandymus, patikrinimus, suderinimus, paleidimus privalo įspėti Užsakovą ne vėliau kaip prieš 10 darbo dienų ir raštu suderinti su Užsakovu tikslią jų datą. Už ne dėl Užsakovo kaltės Sutartyje ar teisės aktuose nenumatytiems, pavėluotiems (šiame Sutarties punkte nurodytu laiku neatliktiems) arba didesnės nei Sutartyje ar teisės aktuose numatytos apimties išbandymams, patikrinimams, suderinimams, paleidimams suvartojamus energetinius resursus apmoka Rangovas pagal pateiktą Užsakovą sąskaitą.
   2. Jeigu Užsakovui kyla abejonių dėl Darbų kokybės, jis turi teisę pareikalauti, kad būtų atliktas pakartotinis bandymas (-ai). Jeigu išbandymo rezultatas išryškina bent vieną Darbų rezultato trūkumą ir/ar neatitikimą teisės aktuose, statybos techniniuose reglamentuose, Darbų ar Sutarties dokumentuose iškeltiems reikalavimams, netinkamą funkcionavimą, netinkamą sistemų sureguliavimą ar bent vieną bet kurį kitą defektą, Rangovas privalo per protingą, Šalių suderintą terminą, pašalinti šiuos trūkumus, neatitikimus ir įrodyti šių trūkumų ir/ar neatitikimų pašalinimą patikimais bandymo rezultatais.
   3. Užsakovas turi teisę pasitelkti nepriklausomus ekspertus, kad pastarieji patikrintų Rangovo atliktus bandymus bei bandymų protokolus. Jeigu nepriklausomi ekspertai nustatys bent vieną Darbų rezultato trūkumą ir/ar neatitikimą teisės aktuose, statybos techniniuose reglamentuose, Darbų ar Sutarties dokumentuose iškeltiems reikalavimams, netinkamą funkcionavimą, netinkamą sistemų sureguliavimą ar bent vieną bet kurį kitą defektą, Rangovas įsipareigoja ištaisyti nustatytus trūkumus ir padengti Užsakovo patirtas išlaidas, susijusias su nepriklausomos ekspertizės samdymu, papildomais bandymais - testavimais bei visas kitas išlaidas.
2. **SPECIALIOSIOS SĄLYGOS**
   1. Rangovas ne vėliau kaip per 10 (dešimt) darbo dienų nuo šios Sutarties pasirašymo dienos turi pateikti Užsakovui 5 proc. bendros Sutarties kainos, nurodytos Sutarties SD 2.4 punkte, dydžio Sutarties įvykdymo užtikrinimą, galiojantį ne trumpiau negu galioja ši Sutartis ir atitinkantį Sutarties BD 16.3.2 – 16.3.3 punktuose išdėstytus reikalavimus.
   2. Rangovas įsipareigoja raštu informuoti Užsakovą apie Darbų atlikimo eigą ne rečiau kaip 1 kartą per savaitę, nurodant konkrečių Darbų, kurie yra nurodyti Grafike ir Sutarties SD bei Techninėse sąlygose, įvykdymą pagal su Užsakovu iš anksto suderintą formą. Jei Rangovas nukrypsta nuo Grafike nustatytų konkrečių Darbų atlikimo terminų arba Užsakovas turi pagrįstą pagrindą manyti, kad pagal Rangovo pateiktus duomenis apie Darbų baigtumo lygį likusios dalies konkrečių Grafike ir Sutarties SD bei Techninėse sąlygose nurodytų Darbų neįmanoma atlikti Grafike nustatytais terminais, Užsakovas turi teisę pareikalauti, kad Rangovas raštu ne vėliau kaip per 5 (penkias) darbo dienas nuo Užsakovo pareikalavimo, pateiktų motyvuotus paaiškinimus dėl vėlavimo (tikėtino vėlavimo) ir nurodytų konkrečias priemones, kurias Rangovas įgyvendins, siekdamas užtikrinti konkrečių Darbų atlikimą Grafike nustatytais terminais.
   3. Užsakovas nurodo Užsakovo paskirtus kontaktinius asmenis, kurie bus atsakingi už šios Sutarties vykdymą.
3. **PRIEDAI**
   1. Prie Sutarties SD pridedami šie priedai (įkainių lentelės, techninis pasiūlymą ir pan.):
      1. Priedas Nr.1 – Techninės sąlygos, \_\_ lapai;
      2. Priedas Nr.2 – Pasiūlymas, \_\_ lapai;
      3. Priedas Nr.3 – Darbų vykdymo ir aktavimų grafikas, \_\_\_\_\_ lapai;
      4. Priedas Nr.4 – AB Vilniau šilumos tinklai 2017-04-18 įsakymu Nr.18 patvirtintas „Rangos būdu vykdomų darbų tvarkos aprašas“, 7 lapai.
      5. Priedas Nr. 5 - Kontaktiniai adresai pranešimams siųsti ir asmenys, atsakingi už sutarties vykdymą, 1 lapas.
4. **ŠALIŲ PARAŠAI**

|  |  |
| --- | --- |
| **Užsakovo vardu:** | **Rangovo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Priedas Nr. 5

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 19.6. punktas)**
   1. Užsakovo kontaktiniai adresai pranešimams siųsti: adresas – Jočionių g.13, Vilnius, elektroninis paštas - info@chc.lt.
   2. Rangovo kontaktiniai adresai pranešimams siųsti: adresas - Ateities pl. 30A, 52163 Kaunas, elektroninis paštas info@enerstena.lt, faksas – 837 373231.
2. **KONTAKTINIAI ASMENYS (Sutarties BD 19.7. punktas)**
   1. Užsakovo atstovų, kurie bus atsakingi už šios Sutarties vykdymą, kontaktai:
   2. Rangovo atstovų, kurie bus atsakingi už šios Sutarties vykdymą, kontaktai:
   3. Už sutarties viešinimą atsakingas pirkimų skyriaus vadybininkas.

|  |  |
| --- | --- |
| **Užsakovo vardu:** | **Rangovo vardu:** |